Jong dokter sterf op pad werk toeArgieffoto ŉ Jong dokter van KwaZulu-Natal is Woensdag op pad werk toe in ŉ motorongeluk dood. Die KwaZulu-Natalse departement van gesondheid het die dood van dr. Ndyeboyesizwe Nondonga betreur. Nondonga het by die Eshowe-hospitaal gewerk en is Woensdag dood toe sy voertuig met ŉ vragmotor gebots het op die uTukela-brug tussen Mandeni en KwaDukuza op die N2-hoofweg. Nondonga het vier jaar gelede aan die universiteit van KwaZulu-Natal afgestudeer en is as een van Eshowe se beste dokters in die verloskunde- en ginekologie-eenheid beskou. Dr. Sibongiseni Dhlomo, LUR vir gesondheid in KwaZulu-Natal, het gesê amptenare van die departement sal die hospitaal ná die groot verlies van ŉ “seun wat belowend was en so baie gedoen het in een van hul afgeleë hospitale” “Dit is nie dikwels dat jy jong dokters teëkom wat bereid is om in afgeleë hospitale soos dié in Eshowe te werk nie. Ons betreur werklik dié verlies.”